Injeksjonsstøping

=Injeksjonsstøping=

Injeksjonsstøping er en formingsmetode som brukes i de fleste sektorer av produktdesign. Metoden å lage gjenstander på brukes til alt fra leker og hverdagsprodukter til industri og data og kommunikasjon, særlig deler av forskjellige typer plast. Metaller og keramer kan også injeksjonsstøpes, men da i pulveform. Dette kalles Pulver-injeksjonsstøping.

=﻿Prosess=

Polymerer i kornstørrelse i ønsket kornstørrelse (kan variere fra pulver til større kuler) blir matet inn i en maskin. I maskinen blir polymerkornene varmet opp til de blir myk og deiglignende. Det oppvarmede polymeret blir presset og trykket framover av et roterende stempel (se bildet). Det brukes også maskiner som har en hydraulisk drevet stempel som tvinger det smeltede polymeret inn i forma. Den vanligste metoden i dag er å bruke et roterende stempel. Fordelen med den skruedrevne metoden, og å kontinuerlig mate polymeret inn i formen på, er at polymeret blir jevnt oppvarmet, samtidig som massen blir homogensiert og får en uniform viskositet. Den deiglignende massen blir deretter presset gjennom en dyse (kan også være flere dyser på samme maskin) inn i formen. I formen størkner polymeren samtidig som den blir utsatt for trykk og får ønsket form. Injeksjonsstøping brukes for både mykplast (Thermoplast) og hardplast (Thermosets). Mykplasten kan størkne og kjøles ned til øsnket form i en form som holder 90 grader C, mens hardplasten må kures i en form som holder rundt 200 grader C.

Ved injeksjonsstøping kan det lett oppstå feil. Enten fordi det er feil på forma eller fordi det skjer noe galt med selve støpeprosessen. Mange forskjellige typer defekter kan oppstå som; luftbobler, vridning, brennemerker, fremmedpartikler, ujevn farge, blemmer etc.

=Bruk=

Injeksjonsstøping tillater produsenten å lage mange typer former, gjerne komplekse former samtidig som metoden har en høy produsksjonsrate. Fra en slik maskin får man de fleste typer plastikk produkter i dag. Et kjent produkt som lages ved denne metoden er lego.

=Referanser=